บอร์ด SMT ไฟเขียว “ซื้อหุ้นคืน” วงเงิน 240 ล้าน-ยุติลงทุน “เหมืองบิตคอยน์”
บอร์ด SMT ไฟเขียว "ซื้อหุ้นคืน" วงเงิน 240 ล้าน จำนวนไม่เกิน 60 ล้านหุ้น พร้อมยกเลิกลงทุนธุรกิจเหมืองบิตคอยน์ ปักหมุดส่งซิกกำไรไตรมาส 3/65 โตแกร่ง
บอร์ด SMT ไฟเขียว "ซื้อหุ้นคืน" วงเงิน 240 ล้าน จำนวนไม่เกิน 60 ล้านหุ้น พร้อมยกเลิกลงทุนธุรกิจเหมืองบิตคอยน์
14 ต.ค. 2565

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ระบุว่าบอร์ดลงมติอนุมัติให้ซื้อหุ้นคืนเพื่อบริหารการเงินเนื่องจากที่ผ่านมา SMT สร้างกำไรหลายไตรมาสติดต่อกัน และมีแนวโน้มจะทำกำไรได้ต่อเนื่องในอนาคต  ดันฐานกระแสเงินสดแข็งแกร่งมาก
ดังนั้น บอร์ดบริษัทฯจึงมีมติให้ซื้อหุ้นตามหลักเกณฑ์ของตลาดฯคืนในจำนวนไม่เกิน 60 ล้านหุ้น เป็นเงินไม่เกิน 240 ล้านบาท ในระยะเวลา 6 เดือน โดยบริษัทฯคาดว่าการซื้อหุ้นคืนดังกล่าว น่าจะเป็นประโยชน์ต่อผู้ถือหุ้นมาก  รวมทั้งบอร์ดยังมีมติอนุมัติยกเลิกธุรกิจเหมืองขุดบิตคอยน์ เพราะพิจารณาอย่างรอบคอบแล้วว่า  สภาวะของธุรกิจเหมืองขุดบิตคอยน์ในปัจจุบันอาจไม่คุ้มค่าต่อการลงทุน
ส่วนแนวโน้มผลงานไตรมาส 3/65 ว่ามีโอกาสจะนิวไฮทั้งยอดขายและกำไร หลังมีคำสั่งซื้อเข้ามาค่อนข้างมาก และยังเห็นออร์เดอร์ใหม่ไหลเข้ามาอย่างต่อเนื่อง รวมถึงมีการขยายกำลังการผลิตเพิ่มขึ้นตามอุตสาหกรรมที่ขยายตัว